Loki (televisiosarja)
Jaksot > Toinen tuotantokausi (2023)

| № (sarja) | № (kausi) | Nimi | Ohjaus | Käsikirjoitus | Alkup>  julkaisu | Suomen julkaisu |
| --- | --- | --- | --- | --- | --- | --- |
| 7 | 1 | Ouroboros (engl. Ouroboros) | Aaron Moorhead ja Justin Benson | Eric Martin | 2023-10-55. lokakuuta 2023 | 2023-10-66. lokakuuta 2023 |
Loki on päätynyt menneisyyden AVV:hen, jolloin Jäljellä oleva itse johti sitä Aikavartijoiden sijasta. Lisäksi Loki alkaa jatkuvasti siirtyä menneisyyden ja nykyisyyden AVV:n välillä, ja saa selville, että Renslayer oli ennen muistojensa nollaamista auttanut Jäljellä olevaa voittamaan multiversumin sodan. Nykyhetkessä, Mobius ja B-15 paljastavat tuomarineuvostolle ja kenraali Doxille AVV:n työntekijöiden olevan variantteja, kun taas Loki esittää heille todisteet Jäljellä olevan olemassaolosta. Mobius vie Lokin tapaamaan AVV:n insinööri Ouroborosta (kutsumanimeltään O.B.), joka tajuaa Lokin kokeman ilmiön olevan aikalipsumista. Sen lopettamiseksi, Mobiuksen olisi käytettävä aika-auran poistolaitetta Ajan loimessa, ja Lokin olisi sillä hetkellä yritettävä hävittää itsensä aikasauvalla. Mutta aikajanojen haarautuminen oli alkanut ylikuormittaa Ajan loimea, minkä lisäksi Loki aikalipsuu tulevaisuuden AVV:hen ja näkee vilahduksen Sylviestä. Juuri sillä hetkellä Mobius aktivoi poistolaitteen, ja joku käyttää Lokiin aikasauvaa, lopettaen aikalipsumisen ja palauttaen Lokin nykyhetkeen. Totuuden paljastumisesta huolimatta, Dox ja metsästäjä X-5 uskovat yhä AVV:n alkuperäisiin aatteisiin, ja lähtevät minuuttimiesten kanssa etsimään Sylvietä.   Lopputekstien välissä näytetyssä kohtauksessa Sylvie oli matkustanut vuoden 1982 Broxtoniin, Oklahomaan, missä hän päätti tutustua Maan ruokiin kokeilemalla kaikkia paikallisen McDonald’sin ruokia. 
| 8 | 2 | Bradia murtamassa (engl. Breaking Brad) | Dan DeLeeuw | Eric Martin | 2023-10-1212. lokakuuta 2023 | 2023-10-1313. lokakuuta 2023 |
Loki, Mobius ja B-15 matkustavat vuoden 1977 Lontooseen, jossa AVV:n hylännyt X-5 oli palannut entiseen elämäänsä, näyttelijä Brad Wolfeksi. Wolfe vangitaan, mutta kuulusteluissa hän vain haukkuu Lokia luuseriksi, ja moitti Mobiusta ja B-15:tä siitä, etteivät nämä ole palanneet omiin entisiin elämiinsä. Lokin sulkiessa hänet aikakuutioon ja uhatessa murskata hänet, Wolfe paljastaa Sylvien olinpaikan. McDonald’sin työntekijäksi ryhtynyt Sylvie ei halunnut olla enää tekemisissä AVV:n kanssa. Lopulta Wolfe paljastaa myös, että Dox joukkoineen aikoi tuhota TemPadeistä tehdyillä pommeilla lukuisia aikajanahaaroja kerralla. Dox saadaan pidätettyä, mutta pommien pysäyttäminen epäonnistuu. Casey kuitenkin jäljittää Renslayerin TemPadin yhteen jäljellä olevista aikajanahaaroista. Sylvie palaa takaisin Broxtoniin, ja paljastuu, että hän oli salaa ottanut Jäljellä olevan TemPadin itselleen. O.B. puolestaan yritti päivittää Ajan loimea, jotta sen kapasiteetti riittäisi käsittelemään myös haarautuneita aikajanoja. Mutta sulkuovet olivat lukossa, ja vain Jäljellä oleva tai yhtä voimakkaan aika-auran omaava henkilö voisi avata ne. 
| 9 | 3 | 1893 (engl. 1893) | Kasra Farahani | Tarina: Eric Martin Käsikirjoitus: Eric Martin, Kasra Farahani ja Jason O’Leary | 2023-10-1919. lokakuuta 2023 | 2023-10-2020. lokakuuta 2023 |
Renslayer oli AVV:stä paettuaan matkustanut Chicagoon, vuoteen 1868, missä Neiti Minuutti oli ohjeistanut häntä jättämään AVV:n virallisen käsikirjan pojalle nimeltä Victor Timely. O.B.:n mukaan Neiti Minuutti pystyisi ehkä myös avaamaan Ajan loimen sulkuovet, joten Loki ja Mobius matkustavat etsimään häntä ja Renslayeriä vuoteen 1868, mistä he löytävät aikaoven vuoden 1893 Chicagon maailmannäyttelyyn. Maailmannäyttelyssä, aikuinen Timely, joka näyttää aivan Jäljellä olevalta, esittelee rakentamansa version Ajan loimesta. Loki ja Mobius haluavat Timelyn avaamaan AVV:n Ajan loimen sulkuovet, mutta Renslayer ja Neiti Minuutti haluavat tehdä Timelysta Jäljellä olevan seuraajan, kun taas Sylvie haluaa tappaa Timelyn. Kuultuaan Renslayeriltä ja Neiti Minuutilta millainen Jäljellä oleva oli, Timely pyytää Sylvietä säästämään hänen henkensä, luvaten ettei aio tulla Jäljellä olevan kaltaiseksi. Sylvie antaa Lokin ja Mobiuksen viedä Timelyn AVV:hen, ja lähettää Renslayerin Linnakkeeseen ajan lopussa, missä Jäljellä olevan ruumis yhä oli. Neiti Minuutti paljastaa tietävänsä Renslayeristä erään salaisuuden. 
| 10 | 4 | AVV:n sydän (engl. Heart of the TVA) | Aaron Moorhead ja Justin Benson | Eric Martin ja Katharyn Blair | 2023-10-2626. lokakuuta 2023 | 2023-10-2727. lokakuuta 2023 |
Neiti Minuutti paljastaa, että Renslayer oli ennen muistojensa menettämistä ollut Jäljellä olevan rakastettu ja tämän armeijan komentaja multiversumin sodassa. Loki, Sylvie, Mobius ja B-15 vievät Timelyn tapaamaan O.B.:tä, joka Timelyn avulla yrittää rakentaa valmiiksi Ajan loimen päivittämiseen tarvittavan suorituskykykertoimen. Uskonsa Jäljellä olevaan menettäneet Renslayer ja Neiti Minuutti päättävät vallata AVV:n itselleen, ja yrittävät taivutella Wolfen, Doxin ja muut vangitut minuuttimiehet puolelleen. Wolfe suostuu, mutta Dox kieltäytyy, jolloin Neiti Minuutti sulkee hänet aikakuutioon ja tappaa hänet. Wolfe hävittää metsästäjän D-90 ja sieppaa Timelyn. Loki kohtaa aikalipsuneen menneisyyden minänsä ja käyttää aikasauvaa häneen. O.B. sammuttaa sekä Neiti Minuutin että taikuuden käytön estävät vaimentimet, jolloin Sylvien onnistuu lumota Wolfe hävittämään Renslayer ja Lokin onnistuu pelastaa Timely. Timely saa avattua Ajan loimen ovet ja päättää itse mennä lataamaan suorituskykykertoimen loimeen. Mutta temporaalisäteily tuhoaa hänet heti, kun hän astuu sinne, ja pian sen jälkeen Ajan loimi räjähtää. 
| 11 | 5 | Science/fiction (engl. Science/Fiction) | Aaron Moorhead ja Justin Benson | Eric Martin | 2023-11-22. marraskuuta 2023 | 2023-11-33. marraskuuta 2023 |
Loki selviää räjähdyksestä ja alkaa jälleen aikalipsua. AVV:n tuhoutuessa, hän siirtyy haarautuneisiin aikajanoihin, missä Casey, B-15, Mobius ja O.B. olivat palautuneet entisiin elämiinsä: Casey oli vankikarkuri Frank Morris vuoden 1962 Kaliforniasta, B-15 oli lastenlääkäri Verity Willis vuoden 2012 New Yorkista, Mobius oli moottorivenekauppias Don vuoden 2022 Clevelandistä, ja O.B. oli fysiikanopettaja ja tieteiskirjailija A. D. Doug vuoden 1994 Pasadenasta. Lokin kertomusten sekä AVV:n käsikirjan avulla, Doug päättelee, että Lokin olisi opittava hallitsemaan aikalipsumista sekä AVV:n työntekijöiden yhteisellä aika-auralla aikalipsuttava hetkeen ennen Ajan loimen räjähtämistä. Doug ja Loki suostuttelevat Donin, Willisin ja Morrisin mukaansa, mutta Sylvie, joka yhä muisti tapahtuneet, kieltäytyy, uskoen, ettei Loki vain kestä yksinäisyyttä. Mutta kun vuoden 1982 Broxtonin haarautunut aikajana alkoi myös tuhoutua, hän muuttaa mielensä. Loki oppii hallitsemaan aikalipsumista keskittymällä tapahtumien sijasta ihmisiin, ja keskittymällä O.B.:hen, hänen onnistuu lopulta aikalipsua hetkeen ennen Ajan loimen räjähtämistä 
| 12 | 6 | Loistava päämäärä (engl. Glorious Purpose) | Aaron Moorhead ja Justin Benson | Eric Martin ja Katharyn Blair | 2023-11-99. marraskuuta 2023 | 2023-11-1010. marraskuuta 2023 |
Loki aikalipsuu toistuvasti hetkeen ennen Ajan loimen räjähtämistä, varmistaakseen, että Timelyn onnistuu asentaa suorituskykykerroin. Mutta loimi ylikuormittuu yhä, koska uusia aikajanahaaroja ilmestyi koko ajan lisää. Loki aikalipsuu aikaan ennen hetkeä, jona Jäljellä oleva kuoli, missä Jäljellä oleva tunnustaa loimin olevan vain turvamekanismi, jonka ylikuormittuminen tuhoaisi sekä AVV:n että haarautuneet aikajanat, ja säästäisi vain Pyhän aikajanan. Mutta Loki kieltäytyy perumasta Jäljellä olevan kuolemaa Sylvien käsissä, ja aikalipsuu ensimmäiseen kuulusteluunsa puhuakseen Mobiukselle, sekä hetkeen, jona Ajan loimen tuho alkoi tuhota aikajanoja, puhuakseen Sylvielle. Lopulta Loki antaa loimen tuhoutua, käyttää taikuuttaan elvyttääkseen kuolevat aikajanat, järjestelee aikajanat puun kaltaiseen muotoon, ja jää ajan loppuun valvomaan niitä. AVV ottaa uudeksi tehtäväkseen etsiä ja pysäyttää Jäljellä olevan pahat variantit, joista yksi oli jo kukistunut kvanttimaailmassa, Maan-616 lähellä. Yhdessä aikajanoista, Timely ei saanut AVV:n käsikirjaa vuonna 1868. Renslayer herää Tyhjyydestä, ja kohtaa siellä Aliothin. O.B. käynnistää ystävällisemmäksi ohjelmoidun Neiti Minuutin uudelleen, ja kirjoittaa AVV:n käsikirjasta uuden painoksen. Mobius eroaa AVV:stä ja tarkkailee Sylvien kanssa Pyhän aikajanan versiota Donista.